Laborator 9

## Task 1 (0.5p) PROIECT

Folosiți framework-ul de mesaje în cadrul aplicației. Folosiți fiecare tip de mesaj (debug, info, succes, warning, error) de minim 2 ori în cadrul aplicației în locuri relevante.

## Task 2 (0.5p) PROIECT

Generați un sitemap pentru aplicație incluzând toate modelele relevante (nu uitati sa faceti paginile proprii pentru modele, de exemplu: */model/id*) și paginile statice care nu depind de logarea utilizatorilor.

## Task 3 (1p) PROIECT

Implementați următoarele taskuri programate (scheduled):

* La fiecare K minute se vor șterge utilizatorii care sunt înregistrați dar nu au e-mail confirmat. Setati voi K convenabil (de exemplu K=2).
* În fiecare zi din saptamana Z și oră O (completați Z și O cu o zi și o oră convenabilă, de exemplu Z=luni) se va trimite un newsletter către toți utilizatorii mai vechi de X minute (alegeți voi X).
* Mai implementați încă 2 taskuri programate la alegere care să fie relevante pentru proiectul vostru:
  + unul care să se repete la fiecare M minute (alegeți voi M).
  + altul care să fie programat în fiecare zi Z2 și oră O2 (alegeți voi Z2 si O2).

## Task 4 (mutat din laboratorul 8) (1p) PROIECT

Se va crea un grup numit Moderatori. Pentru user veți adăuga și un câmp boolean numit "blocat". Un moderator va avea următoarele drepturi:

* va putea intra in interfața admin
* vizualizarea utilizatorilor (din permisiunile implicite ale modelului)
* editarea câmpurilor: nume, prenume și e-mail
* blocarea/deblocarea utilizatorilor.

Un utilizator care este blocat nu se poate loga pe site. Dacă utilizatorul va încerca să se logheze, va primi un mesaj de eroare prin care i se spune că i-a fost contul blocat.